Document ID: 31995D0276

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουλίου 1995 σχετικά με την απόσυρση των εγκρίσεων για τα φυτοπροστατευτικά προϊόντα που περιέχουν τις δραστικές ουσίες febam ή azinphos-ethyl (95/276/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3600/92 της Επιτροπής της 11ης Δεκεμβρίου 1992 για τον καθορισμό των λεπτομερών κανόνων για την εφαρμογή του πρώτου σταδίου του προγράμματος εργασίας το οποίο αναφέρεται στο άρθρο 8 παράγραφος 2 της οδηγίας 91/414/ΕΟΚ σχετικά με τη θέση σε εμπορία φυτοπροστατευτικών προϊόντων (1), όπως τροποποιήθηκε από τον κανονισμό (ΕΚ) αριθ. 491/95 (2), και ιδίως το άρθρο 6 παράγραφος 5,
Εκτιμώντας:
ότι με τον κανονισμό (ΕΚ) αριθ. 933/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 491/95 (4), καθορίζονται οι δραστικές ουσίες των φυτοπροστατευτικών προϊόντων και ορίζονται τα κράτη μέλη εισηγητές για την εφαρμογή του κανονισμού (ΕΟΚ) αριθ. 3600/92 7 ότι οι δραστικές ουσίες febam και azinphos-ethyl περιλαμβάνονταν μεταξύ των 90 δραστικών ουσιών που καλύπτονταν από το πρώτο στάδιο του προγράμματος εργασίας το οποίο αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου 7 ότι, για τις δύο αυτές ουσίες, τα κράτη μέλη που έχουν ορισθεί ως εισηγητές γνωστοποίησαν στην Επιτροπή ότι οι υπεύθυνοι της κοινοποίησης τους δήλωσαν επισήμως ότι δεν πρόκειται να παράσχουν την πληφορόρηση που απαιτείται δυνάμει του άρθρου 6 παράγραφος 1 του κανονισμού (ΕΟΚ) αριθ. 36000/92 για να συμπεριληφθεί μια δραστική ουσία στο παράρτημα Ι της οδηγίας 91/414/ΕΟΚ 7 ότι δεν ζητήθηκε παράταση της προθεσμίας 7 ότι κανένα κράτος μέλος δεν έχει γνωστοποιήσει στην Επιτροπή την επιθυμία του να συμπεριληφθεί η μία ή η άλλη από τις προαναφερόμενες δύο ουσίες στο παράρτημα Ι της οδηγίας 91/414/ΕΟΚ 7 ότι, συνεπώς, θα πρέπει να θεωρηθεί ότι τα στοιχεία που απαιτούνται για την επανεκτίμηση αυτών των ουσιών δεν πρόκειται να γνωστοποιηθούν στο πλαίσιο του προγράμματος εργασίας και ότι, επομένως, η εκτίμηση αυτών των ουσιών δεν είναι εφικτή σ'αυτό το πλαίσιο 7 ότι, κατά συνέπεια, θα πρέπει να ληφθεί μία απόφαση έτσι ώστε να αποσυρθούν οι τρέχουσες εγκρίσεις για φυτοπροστατευτικά προϊόντα που περιέχουν αυτές τις δραστικές ουσίες 7 ότι η απόφαση αυτή δεν αποκλείει το ενδεχόμενο οι ουσίες febam και azinphos-ethyl να υποβληθούν μελλοντικά σε εκτίμηση στο πλαίσιο των διαδικασιών που προβλέπονται για τις νέες δραστικές ουσίες στο άρθρο 6 της οδηγίας 91/414/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη εξασφαλίζουν:
1. ότι οι εγκρίσεις για φυτοπροστατευτικά προϊόντα τα οποία περιέχουν την ουσία febam ή την ουσία azinphos-ethyl θα αποσυρθούν εντός 6 μηνών μετά από την ημερομηνία της παρούσας απόφασης 7 2. ότι από την ημερομηνία της παρούσας απόφασης και μετά, καμμία έγκριση για φυτοπροστατευτικά προϊόντα τα οποία περιέχουν την ουσία febam ή την ουσία azinphos-ethyl δεν πρόκειται να χορηγηθεί ή να ανανεωθεί στο πλαίσιο της παρέκκλισης η οποία προβλέπεται στο άρθρο 8 παράγραφος 2 της οδηγίας 91/414/ΕΟΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 13 Ιουλίου 1995.

Labels: 20
0
3
6
12